User talk:PAWAN TAMRKAR

रनेह जलप्रपात
रनेह जलप्रपात केन नदी पर एक प्राकृतिक जलप्रपात है, जो भारतीय राज्य मध्य प्रदेश के छतरपुर जिले में स्थित है। छतरपुर जिले में केन नदी रनेह नामक जलप्रपात का निर्माण करती है। यह प्रपात छतरपुर पन्ना मार्ग, टौरिया टेक से 15 किलोमीटर की दूरी पर पूर्व दिशा में स्थित है। जहाँ यह प्रपात है वहाँ रंग-बिरंगे पत्थर पाये जाते हैं। इस प्रपात के बीचों-बीच एक कुण्ड है। जिसमें तीन ओर से पानी गिरता है। जो केवल एक दिशा से खुला हुआ है। इस प्रपात की विशेषता यह है कि बहते हुए जल के मध्य में लाल ओर काले रंग के प्राकृतिक पत्थर की शिलाएँ दृष्टिगोचर होती हैं जो प्रपात की सुन्दरता में चार चाँद लगाती हैं. सूर्योदय एवं सूर्यास्त में रनेह प्रपात को देखना एक रोमाचंक अनुभव से गुजरने जैसा है। हालांकि यह प्रपात बारहमासी नहीं है। इसे केवल वर्षा एवं शरद ऋतु में ही देखा जा सकता है। केन नदी का यह महत्वपूर्ण प्रपात है। बुन्देलखण्ड प्रपातों की मनोरम भूमि है। झरने हमें निर्मलता और गतिशीलता का संदेश देते हैं। हमें जीवन में जलधारा जैसा मार्ग प्रशस्त करना चाहिए। सच कहा जाय तो समूचा विन्ध्य निर्मल निर्झरणियों, सुरम्य जल प्रपातों और नाना प्रकार की नदियों के बाहुपाश में अलिंगनबद्ध है। अतीत को अपने मानस पटल में छिपाये धार्मिक, पौराणिक एवं स्वतंत्रता संग्राम के महत्व के यह नयनाभिराम और प्राकृतिक सौंदर्य के खजाने आज भी विन्ध्य की उपत्यकाओं में विद्यमान हैं।